rejauldu/bengali-wikipedia huggingface dataset:
thumb|মোহরকুঞ্জের প্রবেশপথ  মোহরকুঞ্জ (আগেকার নাম: সিটিজেন্স পার্ক) হল কলকাতার একটি সরকারি শহরাঞ্চলীয় উদ্যান। ক্যাথিড্রাল রোডে ভিক্টোরিয়া মেমোরিয়াল হলের পাশে নন্দনের উল্টোদিকে এই উদ্যানটি অবস্থিত। ২০০৫ সালে কলকাতা পৌরসংস্থা এই উদ্যানটি তৈরি করে এবং সিটিজেন্স পার্ক নামে উদ্বোধন করে। ২০০৭ সালে পৌরসংস্থার তরফ থেকে প্রথিতযশা রবীন্দ্রসংগীত-শিল্পী কণিকা বন্দ্যোপাধ্যায়ের নামানুসারে এই উদ্যানের নামকরণ করা হয় "মোহরকুঞ্জ" (কণিকা বন্দ্যোপাধ্যায়ের ডাকনাম ছিল মোহর)। উদ্যানটি তৈরি করতে মোট ৬৪ লক্ষ টাকা খরচ হয়েছিল। উদ্যানে একটি সাঙ্গীতিক ঝরনা ও ফুলের বাগান আছে। এছাড়া সাংস্কৃতিক অনুষ্ঠানের জন্য এখানে একটি মুক্ত মঞ্চও আছে।   তথ্যসূত্র   বিষয়শ্রেণী:কলকাতার উদ্যান বিষয়শ্রেণী:কলকাতার দর্শনীয় স্থান
স্বাধীন ওয়েলসের জন্য শ্রমিক হল লেবার পার্টির সদস্যদের একটি গ্রুপ যারা বিশ্বাস করে যে "একটি গণতান্ত্রিক সমাজতান্ত্রিক ওয়েলস অর্জনের সর্বোত্তম উপায় স্বাধীনতার মাধ্যমে"।   পটভূমি  স্বাধীন ওয়েলসের জন্য শ্রম তাদের প্রথম ইভেন্ট নেভিল সাউথল -এর সাথে ওয়েলশ লেবার কনফারেন্স ২০১৮-এ আয়োজন করেছিল। ২০১৯ ওয়েলশ শ্রম সম্মেলনে একটি দ্বিতীয় ঘটনা ঘটেছিল। দলটি ২০২০ সালে একটি সংবিধান গঠন করে। ২০২১ সালে একটি কার্যনির্বাহী কমিটি নির্বাচিত হয়েছিল।  গ্রুপের প্রেসিডেন্ট রাচেল গ্যারিক।Garrick, Rachel (14 May 2022). "Rachel Garrick on Wales, the Senedd and the Union". The National Wales. Archived from the original on 9 January 2023. Retrieved 16 May 2022.  তথ্যসূত্র   বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন বিষয়শ্রেণী:ওয়েলশ শ্রমিক দল বিষয়শ্রেণী:ওয়েলসের রাজনীতি
হীরালাল চক্রবর্তী (১৮৯০ - ?) একজন প্রখ্যাত আইনজীবী ও লেখক। তিনি বর্তমান পশ্চিমবঙ্গের দক্ষিণ ২৪ পরগণা জেলার মজিলপুরে জন্মগ্রহণ করেন ।  কঠোর দারিদ্র্যের মধ্যে পড়াশোনা করেও তিনি তিনটি বিষয়ে এম এ ও পরে আইন পাস করেন । এরপর তিনি কলকাতা হাইকোর্টে ওকালতি করতে থাকেন । তিনি জগত্তারিনী স্মৃতি পদক এবং প্যারিচাঁদ স্মৃতি পদক পেয়েছিলেন। তার লেখা বহু আইনের বইয়ের মধ্যে হিন্দু আইন বইটি উল্লেখযোগ্য । বিখ্যাত ভাওয়াল সন্ন্যাসী মামলায় তিনি অন্যতম জুরি ছিলেন ।   তথ্যসূত্র   পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমঙ্গ সরকার - পৃ: ২৭৬  বিষয়শ্রেণী:বাঙালি আইনজীবী বিষয়শ্রেণী:বাঙালি লেখক বিষয়শ্রেণী:১৮৯০-এ জন্ম বিষয়শ্রেণী:দক্ষিণ চব্বিশ পরগনা জেলার ব্যক্তি
আসানধ () ভারতের হরিয়ানা রাজ্যের কার্নাল জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে আসানধ শহরের জনসংখ্যা হল ২২,৭০৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে আসানধ এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
দিনমলার একটি ভারতীয় তামিল দৈনিক সংবাদপত্র। এটি ১৯৫১ সালে টি ভি রামাসুবাই আইয়ার দ্বারা প্রতিষ্ঠিত হয়েছিল।  দিনমলারের গড় প্রচলন ৯৪২,৮১২ (এবিসি জানুয়ারী-জুন ২০১৬)    ইতিহাস  দিনমলার তিরুবনন্তপুরমে ৬ সেপ্টেম্বর ১৯৫১ সালে টি ভি রামাসুবাইয়ের দ্বারা প্রতিষ্ঠিত হয়েছিল। কার্যক্রম ১৯৫৭ সালে তিরুনেলভেলিতে স্থানান্তরিত হয়    প্রচলন  সংবাদপত্রটি তামিলনাড়ুর চেন্নাই, কোয়েম্বাটুর, ইরোড, মাদুরাই, নাগেরকোয়েল, পুদুচেরি , সালেম , তিরুচিরাপল্লী, তিরুনেলভেলি, ভেলোর  এবং ব্যাঙ্গালুরুর ১০টি শহরে ছাপা হয়।   তথ্যসূত্র    বহিঃসংযোগ      বিষয়শ্রেণী:১৯৫১-এ প্রতিষ্ঠিত প্রকাশনা বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:১৯৫১-এ মাদ্রাজ রাজ্যে প্রতিষ্ঠিত বিষয়শ্রেণী:ভারতের তামিল ভাষার সংবাদপত্র বিষয়শ্রেণী:তিরুচিরাপল্লীর সংবাদপত্র বিষয়শ্রেণী:চেন্নাইয়ের গণমাধ্যম
কে. লালরিনলিয়ানা হলেন একজন ভারতীয় রাজনীতিবিদ যিনি মিজোরাম বিধানসভার সদস্য হিসেবে দায়িত্ব পালন করছেন  এবং তৃতীয় জোরামথাঙ্গা মন্ত্রিত্বের সময় মিজোরাম সরকারের খাদ্য, বেসামরিক সরবরাহ ও ভোক্তা বিষয়ক, এলএডি, মৎস্য প্রতিমন্ত্রী।    ব্যক্তিগত জীবন  তিনি ১৯৬০ সালের ১ জানুয়ারি কোলাসিবে কে. থানহাওলার কাছে জন্মগ্রহণ করেন।  ২৮ সেপ্টেম্বর, ২০২১ সালে, তিনি কোভিড- ১৯ ইতিবাচক পরীক্ষা করেছিলেন।    তথ্যসূত্র   বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:মিজো ন্যাশনাল ফ্রন্টের রাজনীতিবিদ বিষয়শ্রেণী:মিজোরাম বিধানসভার সদস্য ২০১৮-২০২৩
thumb|250px|একটি লাল ভুভুজেলা.  ভুভুজেলা (ইংরেজি: Vuvuzela) এক ধরনের শিঙ্গা জাতীয় বাদ্যযন্ত্র যা লেপাটাটা (সোয়ানা ভাষায়) এবং ইংরেজি ভাষায় প্লাস্টিক ট্রাম্পেট নামেও পরিচিত। এটি সাধারণত ৬৫ সেমি (২.১৩ ফিট) লম্বা এবং প্লাস্টিকের তৈরি হয়ে থাকে যা উচ্চস্বরে বিকট সুর উৎপন্ন করে । ব্রাজিল এবং অন্যান্য ল্যাটিন আমেরিকান দেশসমূহে এ ধরনেরই কমেটা নামক অপর একটি বাদ্যযন্ত্র বাজানো হয়ে থাকে।  দূরবর্তী গ্রামের গ্রামবাসীদের ডাকার জন্য পূর্বে ভুভুজেলা ব্যবহার করা হত। এখন দক্ষিণ আফ্রিকার বিভিন্ন ফুটবল ম্যাচে দর্শকদের মাঝে ভুভুজেলার ব্যাপক ব্যবহার দেখা যায় এবং এ কারণে এটি দক্ষিণ আফ্রিকান ফুটবলের প্রতীকে পরিণত হয়েছে। ভুভুজেলা বাদ্যযন্ত্রটির তীব্র ও জোরালো আওয়াজ এরই মধ্যে ২০১০ সালের বিশ্বকাপ ফুটবলের দর্শক-শ্রোতাদের মাঝে আলোড়ন সৃষ্টি করতে সক্ষম হয়েছে।  তবে ভুভুজেলা তার তীব্র আওয়াজের কারণে এরই মধ্যে সমালোচনারও সম্মুখীন হয়েছে। বিশেষজ্ঞদের মতে এর জোরালো আওয়াজ মানুষের শ্রবণ শক্তি হারানোর কারণ হতে পারে। একারণে নতুন ধরনের ভুভুজেলা বাজারে ছাড়া হয়েছে যা পূর্বের চাইতে ২০ ডেসিবল কম শব্দ উৎপন্ন করে। thumb|200px|দক্ষিণ আফ্রিকানদের ভুভুজেলা বাজাতে দেখা যাচ্ছে thumb|200px|প্রতিবেদনের ভয়েস অফ আমেরিকা, ফিচার বিশ্বকাপ ২০১০ এর জন্য   উৎপত্তি  ভুভুজেলা শব্দটির উৎপত্তি অজানা এবং এর উদ্ভাবকের পরিচয়ও বিরোধপূর্ণ। ২০১০ সালের শুরুর দিকে এ নিয়ে আরও বিতর্কের সূচনা হয়। ফ্রেডি সাদ্দাম মাকে দাবি করেন যে তিনিই সর্বপ্রথম ১৯৬৫ সালে সাইকেলের ভেঁপু থেকে ভুভুজেলা উদ্ভাবন করেন এবং এর সপক্ষে ১৯৭০,১৯৮০ ,১৯৯০ দশকে তোলা কিছু ছবিও পেশ করেন। প্লাস্টিক কোম্পানী মাসিনসিড্যান (Masincedane) দাবি করে তারাই সর্বপ্রথম ভুভুজেলা উদ্ভাবন করেন। এদিকে নাজারেথ ব্যাপ্টিস্ট চার্চও দাবি করে ভুভুজেলা তাদের চার্চের।    আন্তর্জাতিক প্রতিযোগিতায় ভুভুজেলার ব্যবহার  বিশ্ব ফুটবল নিয়ন্ত্রক সংস্থা ফিফা ভুভুজেলার অপব্যবহারের কারণ দেখিয়ে স্টেডিয়াম থেকে তা নিষিদ্ধ করার পরামর্শ দিয়েছিল। কিন্তু দক্ষিণ আফ্রিকার ফুটবল প্রশাসন একে দক্ষিণ আফ্রিকান ফুটবলের অঙ্গ হিসেবে উপস্থাপন করে এবং শেষ পর্যন্ত বিভিন্ন মহলের বিরোধিতা সত্ত্বেও ফিফা ২০০৯ কনফেডারেশন কাপ এবং ২০১০ বিশ্বকাপ ফুটবলে ভুভুজেলা ব্যবহারের অনুমতি দেয়।   তথ্যসূত্র    বহিঃসংযোগ    Promotional film for World Cup Mexico 86 - Mexican plastic trumpets are shown - YouTube  Vuvuzela sound measurements South African Medical Journal, April 2010.  10 Things about the Vuvuzela - BBC News 15 June 2010 including video of a `tune' played on a vuvuzela.  Video: Vuvuzela Guy Cheers For Everything New York at The Huffington Post  বিষয়শ্রেণী:২০১০ ফিফা বিশ্বকাপ বিষয়শ্রেণী:প্রাকৃতিক শিঙা বিষয়শ্রেণী:ফুটবল সংস্কৃতি বিষয়শ্রেণী:দক্ষিণ আফ্রিকান উদ্ভাবন বিষয়শ্রেণী:ফিফা বিশ্বকাপ বিতর্ক বিষয়শ্রেণী:জুলু শব্দ ও বাক্যাংশ বিষয়শ্রেণী:দক্ষিণ আফ্রিকান ইংরেজি বিষয়শ্রেণী:১৯৬৫-এর বাদ্যযন্ত্র বিষয়শ্রেণী:২০১০-এর বিতর্ক বিষয়শ্রেণী:ফুটবল প্রসংশক
শৈলেন্দ্রচন্দ্র চট্টোপাধ্যায় (ফেব্রুয়ারি, ১৯১৪ - ১৭ অক্টোবর, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি বাল্যকাল থেকেই গোপন বিপ্লবী কার্যকলাপে যুক্ত ছিলেন। ১৭ বছর বয়সে আই.এস.সি. পড়ার সময় বন্দি হন। প্রথমে হিজলি বন্দিনিবাসে থাকেন। এখান থেকে বি.এ. পরীক্ষা দিয়ে ডিস্টিংশনসহ পাস করেন। পরে তাকে রাজস্থানের দেউলি বন্দীশিবিরে পাঠানো হয়। এখানে অসুস্থ হয়ে ভুল ব্যবস্থার জন্য মারা যান।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭২৬, ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৫।  জন্ম শৈলেন্দ্রচন্দ্র চট্টোপাধ্যায়ের জন্ম বিক্রমপুরের গাণ্ডাদিয়ায়। তার পিতার নাম বিশ্বেশ্বর চট্টোপাধ্যায়। এই বংশের একাধিক ব্যক্তি বিপ্লবী দলের সভ্য হয়ে রাজরোষে পড়েছেন।  তথ্যসূত্র  বিষয়শ্রেণী:১৯১৪-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:কুমিল্লা জেলার ব্যক্তি বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
মাহবুব আলম পল্লব বাংলাদেশি অভিনেতা ও পরিচালক। তিনি দক্ষিণ কোরীয় চলচ্চিত্রে সম্পৃক্ত আছেন। তিনি এশিয়া মিডিয়া কালচার ফ্যাক্টরি অ্যান্ড ফ্রিপোর্ট এর পরিচালক । তিনি চলচ্চিত্র প্রযোজক এবং অভিনেতা হিসেবে কোরিয়ান সমাজে অভিবাসীদের প্রতি দৃষ্টিভঙ্গি তুলে ধরেছেন ।   অভিনয়ে আগমন  মাহবুব আলম পল্লব ১৯৯৯ সালে বাংলাদেশ থেকে দক্ষিণ কোরিয়াতে অভিবাসী কর্মী হিসেবে যান । তিনি ২০০২ সাল থেকে প্রবাসী শ্রমিকদের জন্য ফিল্ম বানাতে শুরু করেন । ২০০৫ সালে তিনি "Dream of Revenge" নামে একটি শর্ট ফিল্মে অভিনয় করেন । পরে তিনি ২০০৭ সাল থেকে দক্ষিণ কোরিয়ার প্রাথমিক বিদ্যালয়ে আন্তর্জাতিক সংস্কৃতি বিষয়ে শিক্ষকতা করেন। সেখানে তিনি শ্রমিকদের ন্যায্য অধিকার আদায়ে আন্দোলনে জড়িয়ে পড়েন । কোরিয়ান মানুষদের কাছে এই বিষয়টিকে ভালভাবে তুলে ধরতে তিনি ডকুমেন্টারি-চলচ্চিত্রের সাথে যুক্ত হন । ২০০৯ সালে মুক্তি পায় তার প্রথম চলচ্চিত্র "Where is Ronny..." । এখানে তিনি নামভূমিকায় অভিনয় করেন । একই বছরে মুক্তিপ্রাপ্ত হয় "বান্ধবী" । "বান্ধবীতে" তিনি করিম নামে একজন অভিবাসী শ্রমিকের চরিত্রে অভিনয় করেন । এখানে বর্ণবাদ , অবৈধ অভিবাসন এর মত সামাজিক কিছু জটিল বিষয়ের পাশাপাশি বন্ধুত্বের অমূল্য সম্পর্ক চিত্রায়িত হয়েছে ।  এই চলচ্চিত্রের মাধ্যমে তিনি চলচ্চিত্র অঙ্গনে বেশ পরিচিত হন। তিনি তার ক্যারিয়ার এবং কাজ নিয়ে বলেছেন "যদিও আমি একজন অপেশাদার অভিনেতা ,তবে আমি আশা করি ভবিষ্যতে আরও মাল্টিকালচারাল মুভিতে কাজ করব । "    মাহবুবের কাজ   Where is Ronny...http://www.imdb.com/title/tt2530352/ বান্ধবী City of Crane Love in Korea(Documentary)http://www.imdb.com/title/tt3680552/ Black Gull Chinese Winter My friend and his wife Pained You Are My Vampire Cheo Yong  সম্মাননা মাহবুব আলম তার কাজের সাংস্কৃতিক বৈচিত্র্যের জন্য বিশেষ পুরস্কার হিসেবে  ৩১তম শেজং কালচার অ্যাওয়ার্ড পান । http://www.korea.net/NewsFocus/Culture/view?articleId=103499   বাংলাদেশে মাহবুবের পরিচিতি  বাংলাদেশে মানুষ কোরিয়ার চলচ্চিত্রে দেখে পরিচিত হয় । তবে যৎসামান্য মানুষই তার সম্পর্কে জানত । জাতীয় "দৈনিক প্রথম আলো"তে ২০০৯ সালে তার ছবি "বান্ধবী"(Bandhobi) নিয়ে ফিচার লেখা হয় ।http://archive.prothom-alo.com/detail/date/2013-08-31/news/4498 ২০১৪ সালে জনপ্রিয় ম্যাগাজিন অনুষ্ঠান ইত্যাদি তে তাকে আমন্ত্রণ করা হয় এবং তার বিভিন্ন কাজ সম্পর্কে জানানো হয়।   আরও দেখুন   বান্ধবী (চলচ্চিত্র)  তথ্যসূত্র  বহিঃসংযোগ  বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় চলচ্চিত্র অভিনেতা বিষয়শ্রেণী:দক্ষিণ কোরীয় টেলিভিশন অভিনেতা বিষয়শ্রেণী:দক্ষিণ কোরীয় টেলিভিশন ব্যক্তিত্ব বিষয়শ্রেণী:২১শ শতাব্দীর দক্ষিণ কোরীয় অভিনেতা
আল-রাহমা মসজিদ () হলো একটি মসজিদ যা যুক্তরাজ্যের লিভারপুলের টক্সটেথের হেদারলি স্ট্রিটে অবস্থিত। মসজিদটিতে ২,০০০ থেকে ২,৫০০ জন লোকের স্থান সংকুলান হয়। এটি লিভারপুলের আনুমানিক ২৫,০০০ মুসলিমদের পরিসেবা দিয়ে থাকে।   বর্ণনা  মসজিদটি ১৯৫৩ সালে আলী হিজ্জাম কর্তৃক প্রতিষ্ঠিত হয়। তখন এটি তার বাড়ির একটি কক্ষে সীমাবদ্ধ ছিল। ১৯৬৫ সালে আল-রাহমা মসজিদের নির্মাণ কাজ শুরু হয় এবং মূল প্রার্থনা কক্ষটি ১৯৭৪ সালের জুলাই মাসে সম্পন্ন হয়। ১৯৭৯ সালে এতে মাদ্রাসা ও ইমামের কক্ষ যুক্ত হয়। বর্তমানে লিভারপুলে মুসলিম জনসংখ্যা বেড়ে ২৫,০০০ এবং এটি বহুবার সম্প্রসারণ করা হয়েছে। শুক্রবারে মসজিদে ২,০০০ থেকে ২,৫০০ লোকের স্থান সংকুলান হয়।   বর্তমান অবস্থা  বর্তমান ভবনটি মূলত শহরটির ইয়েমেনী, সিরিয় এবং সোমালি জনগোষ্ঠীর দ্বারা ব্যবহৃত হয়, যারা লিভারপুলের মুসলিম জনসংখ্যার একটি বিশাল অংশ।   চিত্রশালা    আরও দেখুন   যুক্তরাজ্যের মসজিদের তালিকা  লিভারপুল মুসলিম সোসাইটি  বার্মিংহাম কেন্দ্রীয় মসজিদ  ব্রিস্টল জামে মসজিদ  লিডস গ্র্যান্ড মসজিদ  ইস্টন জামে মসজিদ  ব্ল্যাকপুল কেন্দ্রীয় মসজিদ   তথ্যসূত্র    বহিঃসংযোগ    আল-রাহমা মসজিদ - প্রাতিষ্ঠানিক ওয়েবসাইট   লিভারপুল মুসলিম সোসাইটি - প্রাতিষ্ঠানিক ওয়েবসাইট   বিষয়শ্রেণী:গম্বুজসহ মসজিদ বিষয়শ্রেণী:ইংল্যান্ডের মসজিদ বিষয়শ্রেণী:লিভারপুলের ভবন ও স্থাপনা বিষয়শ্রেণী:১৯৭৪-এ ইংল্যান্ডে প্রতিষ্ঠিত বিষয়শ্রেণী:যুক্তরাজ্যে সুন্নি ইসলাম
আয়াতুল্লাহ আল-উজমা সৈয়দ আলী আল-হোসাইনী আস-সিস্তানী (; ; জন্ম ৪ আগস্ট ১৯৩০), যিনি সাধারণত আয়াতুল্লাহ সিস্তানী নামে পরিচিত, হলেন মুসলিম বিশ্বের অন্যতম প্রভাবশালী ইরাকি শিয়া মারজা।Nasr, Vali, The Shia Revival, Norton, (2006), p. 171Iranian Intellectual urges Iraq's Sistani to respect Kurdistan Referendum ইরানি বংশোদ্ভূত এই ধর্মগুরু মূলত ইরাকে বসবাস করেন।Grand Ayatollah Ali al-Sistani Fast Facts তাঁকে ইরাকি শিয়া মুসলমানদের প্রধান আধ্যাত্মিক নেতা এবং শিয়া ইসলামের অন্যতম প্রবীণ পণ্ডিত হিসাবে বিবেচনা করা হয়। ২০০৯ সাল থেকে তাঁকে বিশ্বের সবচেয়ে প্রভাবশালী ৫০০ জন মুসলিমের তালিকার শীর্ষ দশে স্থান দেওয়া হয়েছে। সাম্প্রতিক সংস্করণে উল্লেখিত আটজন মারজার মধ্যে তিনি একজন। ২০০৫ সালে সিস্তানীকে বিশ্বের শীর্ষ ১০০ বুদ্ধিজীবীর তালিকায় অন্তর্ভুক্ত করা হয়।Top 100 Global Thinkers শান্তিপ্রতিষ্ঠায় তাঁর প্রয়াসের জন্য ২০০৫ ও ২০১৪ সালে তিনি নোবেল পুরস্কারের জন্য মনোনীত হন।A Noble for SistaniIraqi MPs launch move to nominate Ayatollah Sistani for Nobel Peace Prize    সৃষ্টিকর্ম   ইংরেজিতে অনুদিত   Current Legal Issues  A Code of practice for Muslims in the West  Hajj Rituals  Islamic Laws  Jurisprudence Made Easy  Contemporary Legal Rulings in Shia Law   অ-ইংরেজি  সিস্তানীর অফিসের তথ্যমতে তাঁর লেখা ৩২টি গ্রন্থ রয়েছে যেগুলো এখনও ইংরেজিতে অনুদিত হয়নি।Works of Sayyid Al al-Sistani    ব্যক্তিজীবন  আয়াতুল্লাহ সিস্তানীর স্ত্রী হলেন মুহাম্মদ হাসান আশ-শিরাজীর (মৃত্যু. ১৯৭২) কন্যা। তাঁর শ্বশুর ছিলেন মির্জা শিরাজীর নাতি। সিস্তানীর দুই পুত্র: মুহাম্মদ রিদা আস-সিস্তানী এবং মুহাম্মদ বাকির।   তথ্যসূত্র    বহিঃসংযোগ    Official Website (English, French, Urdu, فارسي, Türkçe, عربي)  বিষয়শ্রেণী:১৯৩০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি আলেম বিষয়শ্রেণী:ইরাকি গ্র্যান্ড আয়াতুল্লাহ বিষয়শ্রেণী:ইসলামি গণতন্ত্রের সক্রিয়কর্মী বিষয়শ্রেণী:ইরাকি ধর্মীয় নেতা বিষয়শ্রেণী:শিয়া মুসলিম পণ্ডিত বিষয়শ্রেণী:২০শ শতাব্দীর ইরানি ব্যক্তি বিষয়শ্রেণী:২০শ শতাব্দীর ইসলাম ধর্মীয় নেতা বিষয়শ্রেণী:২১শ শতাব্দীর ইসলাম ধর্মীয় নেতা
বিবরণ    Fair use for দেবদাস (২০০২-এর চলচ্চিত্র)  This image is being linked here; though the picture is subject to copyright, I (Hemayet talk) feel it is covered by the U.S. fair use laws because:  It is a low resolution image of a DVD cover  It does not limit the copyright owners rights to sell the film in any way  It allows for identification of the film দেবদাস (২০০২-এর চলচ্চিত্র)  No free alternatives are possible  It illustrates the film in question  লাইসেন্স   বিষয়শ্রেণী:হিন্দি ভাষার চলচ্চিত্রের পোস্টার
জন সিলভা মীহান (জন্ম ১৫ সেপ্টেম্বর ১৯৪৮) ছিলেন একজন মার্কিন রাজনীতিবিদ এবং সাবেক মার্কিন কংগ্রেস সদস্য। তিনি মেইন রাজ্যের ১ম কংগ্রেসনাল জেলা থেকে ১৯৭৭ থেকে ১৯৮৩ পর্যন্ত কংগ্রেসে প্রতিনিধিত্ব করেছেন। মীহান হার্ভার্ড বিশ্ববিদ্যালয় থেকে আইন পড়ে কোর্টের আইনজীবী হিসেবে তার কর্মজীবন শুরু করেন এবং পরবর্তীতে রাজনীতিতে প্রবেশ করেন।  প্রাথমিক জীবন জন সিলভা মীহান পোর্টল্যান্ড, মেইনে ১৯৪৮ সালে জন্মগ্রহণ করেন। তার পরিবার ছিল একদম মধ্যবিত্ত এবং তিনি ছোটবেলা থেকেই শিক্ষায় মনোনিবেশ করেছিলেন। তিনি হার্ভার্ড বিশ্ববিদ্যালয় থেকে আইন বিষয়ে স্নাতক ডিগ্রি লাভ করেন।  রাজনৈতিক ক্যারিয়ার ১৯৭৭ সালে মীহান মেইনের ১ম কংগ্রেসনাল জেলা থেকে মার্কিন কংগ্রেসে নির্বাচিত হন। তার কর্মজীবনে তিনি প্রাধান্য দিয়েছিলেন সামাজিক ন্যায়বিচার এবং শিক্ষা সংস্কারের বিষয়গুলোকে। ১৯৮৩ সালে তিনি কংগ্রেস থেকে অবসর নেন এবং তার পরবর্তী জীবনে আরও অনেক সমাজসেবামূলক কার্যক্রমে অংশগ্রহণ করেন।  মৃত্যু জন সিলভা মীহান ২০১২ সালের ২০ আগস্ট ৬৩ বছর বয়সে মারা যান।  বাহ্যিক সংযোগ  John Silva Meehan biography  সন্দর্ভ  বিষয়শ্রেণী:কংগ্রেসের গ্রন্থাগারিক
মাইক্রোনেশিয়া যুক্তরাজ্য প্রশান্ত মহাসাগরের একটি দ্বীপ রাষ্ট্র এবং অঞ্চলটি প্রধানত খ্রিস্টানপ্রধান। তবে সাম্প্রতিক বছরগুলোতে সেখানে ইসলামের উপস্থিতি দেখা গেছে। যদিও দেশটিতে মুসলিম জনসংখ্যা খুবই কম; তবুও ইসলামের প্রসার এবং মুসলিম সংস্কৃতির প্রভাব এখানে ক্রমশ বাড়ছে।    ইতিহাস  মাইক্রোনেশিয়া যুক্তরাজ্যসহ মাইক্রোনেশিয়া অঞ্চলে ইসলামের প্রচার মূলত অভিবাসন এবং আন্তর্জাতিক সংযোগের মাধ্যমে হয়েছে। দক্ষিণ-পূর্ব এশিয়া; বিশেষ করে ইন্দোনেশিয়া, মালয়েশিয়া ও ফিলিপাইনের কিছু মুসলিম জনগোষ্ঠীর সাথে এই অঞ্চলের বাণিজ্যিক সম্পর্কের কারণে ইসলাম কিছুটা পরিচিতি লাভ করে। আধুনিক যুগে মাইক্রোনেশিয়ার মুসলিম জনসংখ্যা মূলত অভিবাসী শ্রমিকদের মাধ্যমে বৃদ্ধি পায়। কিছু তথ্য মতে, বেশ কয়েকটি মুসলিম পরিবার দেশটিতে বসবাস করে এবং তারা স্থানীয় সংস্কৃতির সাথে মিশে ইসলাম ধর্মের অনুশীলন করে।   তবে প্রথম দিকে ইসলাম মাইক্রোনেশিয়া যুক্তরাজ্যে শক্তিশালী সামাজিক প্রতিরোধের সম্মুখীন হয়েছিল। উপনিবেশিক আমলে খ্রিস্টান ধর্মে দীক্ষিত হওয়া এর জনগণ ভিন্ন কোনো ধর্মকে সমাজে স্থান দিতে চায়নি। তা সত্ত্বেও যুক্তরাষ্ট্রের দুই কংগ্রেস সদস্যের সহায়তায় মাইক্রোনেশিয়ার প্রেসিডেন্ট ইমানুয়েল মরি ২০১৫ সালের এপ্রিলে দেশটির পূর্বাঞ্চলে অবস্থিত কোসরায়ে (কুসাই) রাজ্যে আহমদিয়া সম্প্রদায়কে সরকারিভাবে নিবন্ধনের অনুমতি প্রদান করেন।    বর্তমান  মাইক্রোনেশিয়া যুক্তরাজ্যে মুসলিম জনসংখ্যা বিচারে ছোট হলেও তারা একত্রে ইসলামি অনুশীলন বজায় রাখার চেষ্টা করছে। এখানে বড় কোনো মসজিদ নেই; তবে ছোটখাটো নামাজের স্থান এবং ইসলামি শিক্ষা কেন্দ্র রয়েছে। মুসলিমরা সাধারণত নিজের বাড়িতে বা একত্র হয়ে নামাজ আদায় করে এবং রমজানসহ গুরুত্বপূর্ণ ইসলামি উৎসব উদযাপন করে।   সমস্যা ও প্রতিবন্ধকতা  যদিও এখানে ধর্মীয় সহনশীলতা বজায় রয়েছে। তবুও ইসলাম প্রচারে কিছু প্রতিবন্ধকতা বিদ্যমান। বিশেষ করে মুসলিমদের জন্য হালাল খাবারের সহজলভ্যতা অনেক সময় সীমিত থাকে এবং দেশে ইসলামি শিক্ষা প্রতিষ্ঠান নেই বললেই চলে। এছাড়া মুসলিম সম্প্রদায় আকারে ছোট হওয়ায় নতুন প্রজন্মের জন্য ইসলাম চর্চার সুযোগও কম। কিছু মুসলিম পরিবার তাদের সন্তানদের ইসলামের মৌলিক শিক্ষা দিতে অনলাইন ও আন্তর্জাতিক ইসলামি সংস্থার সহায়তা নেয়।    বৈষম্য  আহমদিয়া জামাতের ছোট সম্প্রদায়টি তাদের বিরুদ্ধে বৈষম্যের অভিযোগ করেছিল। তাদের অভিযোগের মধ্যে রয়েছে, মুসলিম হওয়ার কারণে তারা সরকারি পরিষেবা থেকে বঞ্চিত হয় এবং তাদের সম্পত্তির উপর হামলা করা হয়। কোসরায়ে রাজ্যের পাঁচটি পৌরসভার একটি মালেম পৌরসভা এমন একটি আইন প্রস্তাব করেছে, যা খ্রিস্টান ধর্মের বাইরে থাকা ইসলাম ও অন্যান্য ধর্মগুলিকে নিষিদ্ধ করতে পারে এবং এই আইনের লঙ্ঘনের জন্য সর্বোচ্চ জরিমানা $১০,০০০ পর্যন্ত হতে পারে।   ধর্মীয় স্বাধীনতা  মাইক্রোনেশিয়ার জাতীয় সংবিধান অনুযায়ী, দেশের জন্য কোনো রাষ্ট্রধর্ম নির্ধারণ করা যাবে না বা ধর্মীয় স্বাধীনতা সীমাবদ্ধ করা যাবে না এবং বর্তমান ধর্মীয় সম্প্রদায়ের নিবন্ধনের কোনো বাধ্যবাধকতা নেই। সরকারি স্কুলে ধর্মীয় শিক্ষা নিষিদ্ধ; তবে বেসরকারি ধর্মীয় স্কুলগুলো শিক্ষা মন্ত্রণালয়ের নির্ধারিত পাঠ্যক্রম অনুসরণ করলে তাদের ধর্মীয় শিক্ষা প্রদান করার অনুমতি দেওয়া হয়।    তথ্যসূত্র   বিষয়শ্রেণী:দেশ অনুযায়ী ইসলাম বিষয়শ্রেণী:মাইক্রোনেশিয়া বিষয়শ্রেণী:যুক্তরাজ্যে ইসলাম
২০২১–২২ সন্তোষ ট্রফি হল ভারতের রাজ্য ফুটবল অ্যাসোসিয়েশনগুলির মধ্যে অনুষ্ঠিত সর্বোচ্চ প্রতিযোগিতা সন্তোষ ট্রফির ৭৫তম আসর। ২০২০ সালের আসর ভারতে কোভিড-১৯ মহামারীর জন্য বাতিল করা হয়েছিল। মূল পর্ব কেরালার মালাপ্পুরম জেলায় অনুষ্ঠিত হয়েছিল।  ফাইনালে খেলায় কেরালা পশ্চিমবঙ্গকে পেনাল্টি শুট-আউট দ্বারা হারিয়ে সপ্তম শিরোপা জয়লাভ করে।  বাছাইপর্ব সারা ভারতের ৩৭ টি ফুটবল দলকে পাঁচটি অঞ্চলে বিভক্ত করা হয় এবং প্রতিটি অঞ্চলকে দুটি গ্রুপে বিভক্ত করা হয়। প্রতিটি গ্রুপের প্রথম স্থানাধিকারী দল মূল পর্বে উত্তীর্ণ হবার সুযোগ পায়।  উত্তর ভারত (গ্রুপ এ)  উত্তর ভারত (গ্রুপ বি)  পূর্ব ভারত (গ্রুপ এ)  পূর্ব ভারত (গ্রুপ বি)  উত্তর-পূর্ব ভারত (গ্রুপ এ)  উত্তর-পূর্ব ভারত (গ্রুপ বি)  দক্ষিণ ভারত (গ্রুপ এ)  দক্ষিণ ভারত (গ্রুপ বি)  পশ্চিম ভারত (গ্রুপ এ)  পশ্চিম ভারত (গ্রুপ বি)  ড্র ৭৫ তম সন্তোষ ট্রফির মূল পর্বের গ্রুপ বিভাজনের জন্য ড্র অনুষ্ঠিত হয়েছিল ৬ জানুয়ারি ২০২২। প্রাক্তন ভারতীয় ডিফেন্ডার গৌরামঙ্গি সিং-এর সহায়তায় ড্রটি নতুন দিল্লিতে অনুষ্ঠিত হয়েছিল।  মূল পর্বের ম্যাচগুলি নিম্নলিখিত দুটি স্টেডিয়ামে অনুষ্ঠিত হয়েছিল: কোট্টাপ্পাডি ফুটবল স্টেডিয়াম মাঞ্জেরি পাইয়ানাড় স্টেডিয়াম  মূল পর্ব গ্রুপ পর্ব গ্রুপ এ  গ্রুপ বি  নক-আউট পর্ব বন্ধনী  ফাইনাল  ম্যাচসেরা: জিজো জোসেফ (কেরালা)  thumb|150x150px|ফাইনাল খেলার লাইন-আপ  পরিসংখ্যান সর্বোচ্চ গোলদাতা অব. খেলোয়াড় দল গোল১টিকে জেসিন কেরালা৯২সুধীর কোটিকেলা কর্ণাটক৮৩মহঃ ফারদিন আলি মোল্লা পশ্চিমবঙ্গ৬অমরপ্রীত সিংপাঞ্জাব ৫চন্দ্র মুদুলিওড়িশা৫উৎস: এআইএফএফ  পুরস্কার মূল্য  প্রতিযোগিতার সেরা খেলোয়াড় ₹২৫,০০০ সর্বাধিক গোলদাতা  ₹২৫,০০০ সেরা গোলকিপার  ₹২৫,০০০ চ্যাম্পিয়ন  ₹৫,০০,০০০ রানার্স-আপ  ₹৩,০০,০০০  তথ্যসূত্র  বহিঃসংযোগ  সর্বভারতীয় ফুটবল ফেডারেশনের ওয়েবসাইটে সন্তোষ ট্রফি   বিষয়শ্রেণী:২০২১–২২ সন্তোষ ট্রফি বিষয়শ্রেণী:সন্তোষ ট্রফি বিষয়শ্রেণী:ভারতে ফুটবল বিষয়শ্রেণী:সন্তোষ ট্রফির মৌসুম
This template is used to display a small flag icon next to an unlinked country name.  It is an alternative to the  and  templates, for use in instances where the country name should not be linked, per WP:OVERLINK.  See Wikipedia:WikiProject Flag Template for the main documentation/discussion page for the flag templates system.  Usage {{flag|country identifier|optional variant}}  country identifier is the common name of the country (e.g. "United States"), a common alias (e.g. "US"), or a standard country code such as those listed at ISO 3166-1 alpha-3 variant is an optional second parameter that can be used to display a flag variation, such as a historical flag.  The list of variants for each country is documented on the appropriate template page, such as :Template:Country data Germany  See the prefix index for the templates latently called by this one.  Examples  Wiki markup  Displays {{flagu|Germany}}   {{flagu|GER}}   {{flagu|Germany|empire}}   {{flagu|German Empire}}    See also  Template:flagcountry — always expands the link text to the full country name.  Template:flagicon — displays the flag only.  Template:flagdeco — displays the flag only, but without alternative text for the image.
হাজারিবাগের সংস্কৃতি জাদুঘর ও আর্ট গ্যালারি ১৯৯১ সালে বুলু ইমাম কর্তৃক প্রতিষ্ঠিত হয়। ইসকোতে হাজারিবাগ জেলার প্রথম শিলাশিল্প আবিষ্কারের পর তিনি এটি প্রতিষ্ঠা করেন। পরবর্তীতে তিনি ঝাড়খণ্ডের উত্তর করণপুরা উপত্যকার প্রাগৈতিহাসিক প্রত্নতত্ত্ব সহ প্রায় এক ডজনেরও বেশি মধ্য তাম্রপ্রস্তরযুগীয় শিলাশিল্পের সন্ধান দেন।  সংস্কৃতি জাদুঘরে হাজারিবাগ অঞ্চলের মৃৎশিল্প ও বৌদ্ধ পুরাকীর্তি, প্রত্নপ্রস্তরযুগ থেকে নব্যপ্রস্তর যুগের পাথরের হাতিয়ার, মাইক্রোলিথ (সাধারণত তীর বা বর্শার ধারালো ফলা) এবং ব্রোঞ্জ যুগ  থেকে লৌহ যুগের প্রত্নবস্তুগুলির একটি বিস্তৃত সংগ্রহ রয়েছে। এখানে বিরহোর, সাঁওতাল এবং ওরাওঁদের জন্য নিবেদিত একটি নৃতাত্ত্বিক গ্যালারিও রয়েছে। তাদের জীবন, লোককাহিনী, গান এবং জাতিগত উদ্ভিদবিদ্যা নিয়ে সংকলিত গবেষণাপত্রগুলি জাদুঘরের গবেষণা আর্কাইভ এবং গ্রন্থাগারে পাওয়া যায়। এছাড়াও এখানে স্থানীয় কারুশিল্প ও বস্ত্রের একটি গ্যালারি এবং একটি আর্ট গ্যালারি রয়েছে যেখানে হাজারিবাগের প্রায় ২০০টি খোভার (বিবাহ শিল্প) এবং সোহরাই (ফসল কাটার শিল্প) চিত্রকর্ম প্রদর্শিত ও সজ্জিত আছে।  জাদুঘরটি বর্তমানে তার নিজস্ব ভবনে অবস্থিত। বিংশ শতাব্দীর প্রথম দিকে (১৯১৯) এটি চা বাগান জেলা শ্রমিক সমিতির ভবন হিসেবে ব্যবহৃত হত। এটি গাছপালা ঘেরা ৩ একর আয়তনের একটি ক্যাম্পাসে অবস্থিত।  সংস্কৃতি জাদুঘরে একটি ছোট গ্রন্থাগার এবং একটি গবেষণা আর্কাইভ রয়েছে, পাশাপাশি এখানে জাদুঘরের প্রদর্শনীগুলির সমর্থনে আলোকচিত্র এবং দৃশ্যমান তথ্যপ্রমাণাদিও (ভিজ্যুয়াল ডকুমেন্টেশন) রয়েছে। গ্রন্থাগারের রিসোর্স আর্কাইভস এবং লাইব্রেরিতে জাদুঘর এবং আর্ট গ্যালারি সম্পর্কিত বেশ কিছু প্রকাশিত গবেষণাপত্র, বই, ম্যাগাজিন এবং নিউজলেটার রয়েছে। থাম্ব| সংস্কৃতি জাদুঘর ভবন   জাদুঘরের সংগ্রহ  জাদুঘরটিতে তিনটি প্রধান গ্যালারি রয়েছে - প্রত্নতাত্ত্বিক গ্যালারি, নৃতাত্ত্বিক গ্যালারি এবং উপজাতীয় শিল্প ও কারুশিল্প গ্যালারি। থাম্ব| প্রাগৈতিহাসিক পাথরের হাতিয়ার ক্যাবিনেট-১ থাম্ব| তাম্রপ্রস্তরযুগের মৃৎশিল্প এবং লৌহ যুগের ক্যাবিনেট-২   প্রত্নতাত্ত্বিক গ্যালারি    নৃতাত্ত্বিক গ্যালারি    উপজাতীয় শিল্প ও কারুশিল্প গ্যালারি    তথ্যসূত্র   বিষয়শ্রেণী:ঝাড়খণ্ডের জাদুঘর বিষয়শ্রেণী:আর্ট গ্যালারি